CELEX: 32009R0966
Language: hu
Date: 2009-10-15 00:00:00
Title: A Bizottság 966/2009/EK rendelete ( 2009. október 15. ) az oktatási intézmények tanulóinak tejjel és egyes tejtermékekkel való ellátására irányuló közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról szóló 657/2008/EK rendelet módosításáról

16.10.2009   
            
            
               HU
            
            
               Az Európai Unió Hivatalos Lapja
            
            
               L 271/10
            
         
      A BIZOTTSÁG 966/2009/EK RENDELETE
   
   (2009. október 15.)
   az oktatási intézmények tanulóinak tejjel és egyes tejtermékekkel való ellátására irányuló közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról szóló 657/2008/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 102. cikkére, összefüggésben 4. cikkével,
   mivel:
   
               (1)
            
            
               A tapasztalatok azt mutatják, hogy a 657/2008/EK (2) bizottsági rendelet I. mellékletében jelenleg szerepelő bizonyos termékek számos tagállam piacán nem állnak rendelkezésre.
            
         
               (2)
            
            
               Helyénvaló kibővíteni a termékek jegyzékét annak biztosítása érdekében, hogy a tagállamok részére a támogatásra jogosult termékek szélesebb köre álljon rendelkezésre. Mivel a támogatásra jogosult termékek körének kibővítése nem vonja maga után a támogatás mértékének megállapítására vonatkozó paraméterek módosítását, indokolt a II. kategóriában szereplő termékekre vonatkozó támogatás mértékét változatlanul hagyni.
            
         
               (3)
            
            
               A tapasztalatok továbbá azt is mutatják, hogy a sajt és az édesítőszerek meghatározása nem terjed ki minden részletre, és így helyénvaló e meghatározások módosítása.
            
         
               (4)
            
            
               A 657/2008/EK rendeletet ezért ennek megfelelően módosítani kell.
            
         
               (5)
            
            
               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 657/2008/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. október 15-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 183., 2008.7.11., 17. o.
   
      MELLÉKLET
      
         
            „I. MELLÉKLET
            
               A KÖZÖSSÉGI TÁMOGATÁSRA JOGOSULT TERMÉKEK JEGYZÉKE
            
            
               I.   kategória
            
            
                        a)
                     
                     
                        hőkezelt tej (1);
                     
                  
                        b)
                     
                     
                        csokoládéval, gyümölcslével (2) vagy egyéb módon ízesített hőkezelt tej, amely az a) pontban meghatározott tejet legalább 90 tömegszázalékban tartalmazza és legfeljebb 7 % hozzáadott cukrot (3) és/vagy mézet tartalmaz;
                     
                  
                        c)
                     
                     
                        ízesített vagy ízesítetlen erjesztett tejtermékek gyümölcslével (2) vagy anélkül, amelyek az a) pontban meghatározott tejet legalább 90 tömegszázalékban tartalmazzák és legfeljebb 7 % hozzáadott cukrot (3) és/vagy mézet tartalmaznak.
                     
                  
               II.   kategória
            
            Erjesztett vagy nem erjesztett, ízesített vagy ízesítetlen, gyümölcsöt (4) tartalmazó tejtermékek, amelyek az I. kategória a) pontjában meghatározott tejet legalább 75 tömegszázalékban tartalmazzák és legfeljebb 7 % hozzáadott cukrot (5) és/vagy mézet tartalmaznak.
            
               III.   kategória
            
            Friss és ömlesztett sajtok, amelyek legfeljebb 10 % tejidegen összetevőt tartalmaznak (6).
            
               IV.   kategória
            
            »Grana Padano« és »Parmigiano-Reggiano« sajt.
            
               V.   kategória
            
            Sajt, amely legfeljebb 10 % tejidegen összetevőt tartalmaz, és nem tartozik a III. és IV. kategóriába (6).
         
      
      
         (1)  Beleértve a laktózmentes tejitalt.
      
         (2)  A gyümölcslé hozzáadása a gyümölcslevekről és egyes hasonló, emberi fogyasztásra szánt termékekről szóló, 2001. december 20-i 2001/112/EK tanácsi irányelvvel összhangban történik.
      
         (3)  E kategória alkalmazásában »cukor« alatt a 1701 és 1702 KN-kód alatti tételek értendők. Az e kategóriába tartozó termékek esetében az édesítőszerek használata az élelmiszerekben felhasználandó édesítőszerekről szóló, 1994. június 30-i 94/35/EK európai parlamenti és a tanácsi irányelvvel összhangban történik.
      
         (4)  E kategória alkalmazásában a gyümölcstartalmú tejtermékek mindig tartalmaznak gyümölcsöt, gyümölcshúst, gyümölcspürét vagy gyümölcslevet. E kategória alkalmazásában »gyümölcs« alatt a Kombinált Nómenklatúra 8. árucsoportjában szereplő tételek értendők. A gyümölcslé, gyümölcshús és gyümölcspüré hozzáadása a gyümölcslevekről és egyes hasonló, emberi fogyasztásra szánt termékekről szóló, 2001. december 20-i 2001/112/EK tanácsi irányelvvel összhangban történik.
      
         (5)  E kategória alkalmazásában »cukor« alatt a 1701 és 1702 KN-kód alatti tételek értendők. A gyümölcshöz adott cukor beszámítandó a legfeljebb 7 %-os cukortartalomba. Az e kategóriába tartozó termékek esetében az édesítőszerek használata az élelmiszerekben felhasználandó édesítőszerekről szóló, 1994. június 30-i 94/35/EK európai parlamenti és a tanácsi irányelvvel összhangban történik.
      
         (6)  Az e kategóriába tartozó termékek megfelelnek az 1234/2007/EK rendelet XII. mellékletének II. pontjában meghatározott követelményeknek.